Radka Zrubáková

Radka Zrubáková (* 26. december 1970, Bratislava) je bývalá slovenská profesionálna tenistka a v súčasnosti tenisová trénerka. Jej najvyššia dosiahnutá pozícia v medzinárodnom rebríčku bola 22. pozícia. Bola členkou reprezentácie Česko-Slovenska, ktorá zvíťazila v Pohári federácie v roku 1988.

S tenisom začala ako štvorročná v Slovane Bratislava, jej trénerom bol Karol Šafárik. Ako osemročná si vybojovala titul majsterky Slovenska. V roku 1982 získala zlato v dvojhre aj v štvorhre na majstrovstvách sveta do 12 rokov a na majstrovstvách Európy do 14 rokov. 3-krát sa stala majsterkou ČSSR a 4-krát majsterkou Slovenska. Pomohla družstvu ČSSR k víťazstvu vo viacerých pohároch. 

V roku 1998 bola kapitánkou družstva Slovenska v Pohári federácie. Hráčsku kariéru ukončila v roku 2000, odvtedy sa začala venovať trénerskej činnosti.

Externé odkazy 
Zdroj, z ktorého pôvodne čerpal tento článok

Osobnosti z Bratislavy
Sieň slávy slovenského tenisu
Slovenskí tenisti
Slovenskí tenisoví tréneri
Slovenskí olympionici
Tenisti na Letných olympijských hrách 1996
Slovenské trénerky